ઓગસ્ટમાં પાકિસ્તાન સામેની શ્રેણી ગુમાવશે
વોટસન અને લી ઈજાગ્રસ્ત ઓસ્ટ્રેલિયા પરત મોકલાયા
સપ્ટેમ્બરમાં ટ્વેન્ટી-૨૦ વર્લ્ડ કપ માટે પણ શંકાસ્પદ
ઈંગ્લેન્ડ સામેની વન ડે શ્રેણી ઓસ્ટ્રેલિયા ૩-૦થી હારી ચૂક્યું છે અને વન ડેમાં તેઓનું ટોચનું સ્થાન તેઓ ગુમાવવાના છે ત્યારે જ વોટસન અને લીને આગામી ત્રણેક મહિના સુધી ફીટ ના થઇ શકે તેવી ઈજા થતા તેઓને સારવાર અર્થે તાત્કાલિક ઓસ્ટ્રેલિયા પરત મોકલી દેવાયા છે. બંનેને પગના સ્નાયુની ઈજા થઇ છે.
હવે તેઓ તટસ્થ કેન્દ્ર દુબઇમાં પાકિસ્તાન સામે ટેસ્ટ અને વન ડે શ્રેણી ઓગસ્ટમાં રમવાનું છે ત્યારે તો ફીટ થઇ જાય તેવી સંભાવના નથી જ પણ સપ્ટેમ્બરમાં રમાનાર ટ્વેન્ટી-૨૦ વર્લ્ડકપ માટે પણ શંકાસ્પદ છે. બ્રેટ લી તો ૩૫ વર્ષનો છે અને તેનું ફોર્મ ખરાબ હોવા ઉપરાંત બોલિંગમાં ખર્ચાળ પૂરવાર થયો છે. તે હવે ફીટનેસ પૂરવાર કરે તો પણ ઓસ્ટ્રેલિયા ટીમમાં તેને જગા મળે તેમ લાગતું નથી. તેણે હવે તેની આંતરરાષ્ટ્રીય કારકિર્દી સમેટી લેવી પડશે.